《水调歌头 其三 癸卯信丰送春》
宋代·赵师侠

韶华能几许，节物叹推移。群花竞芳争艳，无奈隙驹驰。

红紫随风何处，唯有抟枝新绿，暗逐雨催肥。乔木莺初啭，深院燕交飞。

渐清和，微扇暑，日迟迟。新荷泛水摇漾，萍藻弄晴漪。

百岁光阴难挽，一笑欢娱易失，莫惜酒盈卮。无计留连住，还是送春归。

作者简介：赵师侠（生卒年不详）一名师使，字介之，号坦庵，太祖子燕王赵德昭七世孙，居于新淦（今江西新干）。淳熙二年（1175）进士。十五年为江华郡丞。饶宗颐《词籍考》卷四：“其跋孟元老《梦华录》云：”余侍先大父，亲承謦咳，校之此录，多有合者，今甲子一周，故老沦没，因镌木以广之。淳熙丁未（1187）十月，浚仪赵师侠介之书于坦庵。‘似师侠生于建炎元年（1127）以前。集中有重明节词，则当光宗以九月四日为重明节之世。所署最后年干为乙巳，则宁宗庆元三年（1197）也。有《坦庵长短句》一卷。